open-index/open-wikipedia-markdown huggingface dataset:
Walter Battiss

**Walter Whall Battiss** (6. tammikuuta 1906 Karoo Somerset East – 20. elokuuta 1982 Port Shepstone) oli eteläafrikkalainen kuvataiteilija ja olympiamitalisti.

Vuonna 1948 van Heerden osallistui Lontoon olympialaisiin, joissa hän sai pronssia kaiverruksissa ja etsauksissa teoksellaan *Seaside Sport* (). Hän sai myös kunniamaininnan öljymaalausten luokassa sukupuuttoon kuollutta kvaggaa koskevalla teoksellaan *Quagga Race*.

 
Battiss julkaisi kymmenen kirjaa ja kirjoitti monta taideartikkelia. Hän opetti myös kuvataidetta Pretoria Boys High Schoolissa vuodesta 1936 alkaen sekä toimi Pretorian Art Centren rehtorina vuosina 1953–1958. Omaan tyylisuuntaansa Battiss sai vaikutteita kreikkalaisesta ja arabialaisesta taiteesta. Hän kehitti myös kuvataiteessa käsitteen "Fook Island", jonka keskeisinä teemoina olivat utopistinen paratiisisaari ja sen kuvitteellinen luonto sekä asukkaat.

## Palkinnot ja kunniamaininnat

* 1948: Pronssimitali sekä kunniakirja Kansainvälisen olympianäyttelyn maalauksista ja puutaideteoksista.
* 1954: Battissin ensimmäinen silkkipaino.
* 1956: Pretorian yliopiston Pro Arte -mitali.
* 1960: International Institute of Art and Lettersin jäsenyys.
* 1964: Etelä-Afrikan akatemian kunniamitali.
* 1965: Firenzen akatemian kunniajäsenyys.
* 1965: De Arte -kuvataidelehden perustajajäsen.
* 1973: UNISA:n kunniatohtorin arvo kirjallisuudessa ja humanistissa aineissa.
* 2009/2010: Taideteokset Etelä-Afrikan kansallisgallerian eteläisen dadaismin osaston näyttelyssä vuosina 2009 ja 2010

## Lähteet
Njoman (lehti)

**Njoman** () on valkovenäläinen kirjallis-taiteellinen ja yhteiskuntapoliittinen aikakauslehti. Se ilmestyy kerran kuussa Minskissä venäjän kielellä.

Lehti ilmestyi vuodesta 1945 Valko-Venäjän kirjailijaliiton venäläisen osaston aikakauskirjana aluksi nimellä *Ottšizna* ja vuodesta 1947 nimellä *Sovetskaja ottšizna*. Se sai nykyisen nimensä vuonna 1960. *Njoman* julkaisee venäjänkielisten kirjailijoiden teoksia sekä valkovenäläisten ja ulkomaisten kirjailijoiden käännöksiä. Se sisältää myös kirjallisuuskritiikkiä sekä kulttuuria, yhteiskuntaa ja historiaa käsitteleviä artikkeleita. Lehden päätoimittajina ovat työskennelleet Ivan Šamjakin (1952–1953), Mihas Kalatšynski (1953–1954), Pimen Pantšanka (1954–1958), Jaugen Vasiljonak (1958–1966), Andrei Makajonak (1966–1977), Anatol Kudravets (1978–1996) ja Ales Žuk (vuodesta 1997).

## Lähteet

## Aiheesta muualla
* Lehden sivusto
Mary Hammond

**Mary Hammond** on englantilainen lauluopettaja ja laulaja. Hän perusti Royal Academy of Musicin musiikkiteatterin maisteriohjelman ja toimi sen johtajana perustamisvuodesta 1993 aina vuoteen 2012 saakka. Hän on julkaissut kirjan *Thank you – that's all we need for today,* käytännön oppaan musiikkiteatterin koe-esiintymisiin.

Hammond opiskeli laulua ja pianon soittoa Royal Academy of Musicissa. Hän on työskennellyt taustalaulajana monissa TV-tuotannoissa ja lauluopettajana lukuisissa West End -musikaaleissa.

## Lähteet

## Aiheesta muualla
Mary Hammondin viralliset kotisivut (englanniksi)
Sujaku Suzuki

**Sujaku Suzuki** (, 7. joulukuuta 1891 – 4. toukokuuta 1972) oli japanilainen kuvataiteilija ja olympiamitalisti. Vuoden 1936 Berliinin olympialaisissa hän oli kolmas piirrokset ja vesivärityöt  -sarjassa teoksellaan *Klassiset hevoskisat Japanissa*.

## Lähteet
Sädesairaala

**Sädesairaala** on Jyväskylässä sijaitseva sairaalarakennus. Jyväskylän kaupunki lahjoitti tontin Keski-Suomen Syöpäyhdistykselle 1963 keskussairaalan mäeltä ja lupautui rakentamamaan sille kunnallistekniikan. Sädesairaalan rakentamisen rahoitti Keski-Suomen Syöpäyhdistys ja sen rakentaminen alkoi vuonna 1965. Sädesairaalan on suunnitellut arkkitehti Helge Railio. Sairaala otettiin käyttöön 1. kesäkuuta 1967. Sädesairaala siirtyi Keski-Suomen keskussairaalan kuntainliitolle 1. tammikuuta 1969. Keskussairaalan ja Sädesairaalan välinen yhdyskäytävä valmistui vuonna 2002. 

Keski-Suomen Sairaala Nova otettiin käyttöön 18.-19.1.2021. Myös Sädesairaalan toiminnot siirtyivät Sairaala Novaan.

Keski-Suomen sairaanhoitopiiri myi 11. lokakutta 2021 Sädesairaalan Investors Housen Oyj:lle, Ovaron Oyj:lle ja Royal Housen Oy:lle osana Keski-Suomen keskussairaalan vanhaa aluetta.    

## Lähteet
Tribhuwanatunggadewi

**Tribhuwanatunggadewi** oli Jaavalla sijainneen Majapahitin hindulais-buddhalaisen kuningaskunnan kuningatar tai oikeammin muodollisesti sijaishallitsija vuodesta 1329 vuoteen 1350.

## Elämäkerta
Majapahitin kuningas Jayanagar oli valtaan noustessaan vuonna 1309 vaikeuksien edessä. Valtakunta oli hajanainen, mutta hänen onnistui etenkin pääministerinsä Gajah Madan avulla vakiinnuttaa Majapahitin valta-asema Kaakkois-Aasian saarilla ja Malakan niemimaalla. Hänen kuollessaan hänellä ei kuitenkaan ollut miespuolista perillistä. Vallanperimysjärjestyksessä seuraavana oli periaatteessa hänen isänsä leski Rajapatni. Rajapatni oli kuitenkin vetäytynyt buddhalaiseen luostariin. Valtaan nousi vuonna 1329 muodollisesti sijaishallitsijana Rajapatnin tytär Tribhuwanatunggadewi.

Tribhuwanatunggadewin valtakaudella todellista valtaa valtakunnassa käytti pääministeri Gajah Madan. Majapahit laajeni huomattavasti Tribhuwanatunggadewin valtakaudella, mutta suurin vaikuttava tekijä tälle oli pääministeri. Esimerkiksi Bali vallattiin vuonna 1343, mikä merkitsi paikallisen hallitsijasuvun sammumista ja jaavalaisten vaikutteiden saapumista. Tribhuwanatunggadewi itse oli vakaumuksellinen buddhisti. Tribhuwanatunggadewin asema sijaishallitsijana päättyi Rajapatnin kuollessa vuonna 1350. Valtaan nousi Tribhuwanatunggadewin poika Hayam Vuruk, jota pidetään myös viimeisenä loistokkaana Jaavan hindulais-buddhalaisena hallitsijana. Myöhemmin alueelle levisi islam. Tribhuwanatunggadewi itse kuoli vuonna 1372.

Itä-Jaavalla Mojowarnossa lähellä Majapahitin historiallista pääkaupunkia Trowulania sijaitsee Candi Ngrimbin rauniot, jolta löydettyä Shivan vaimoa Parvatia esittävän naishahmoisen patsaan on joskus tulkittu esittävän Tribhuwanatunggadewiä.

## Lähteet
Lantaanihydroksidi

**Lantaanihydroksidi** (La(OH)3) on lantaani- ja hydroksidi-ionien muodostama epäorgaaninen ioniyhdiste. Yhdistettä voidaan käyttää muiden lantaaniyhdisteiden valmistukseen.

## Ominaisuudet, valmistus ja käyttö
Huoneenlämpötilassa lantaanihydroksidi on valkoista amorfista ainetta, joka voi hieman vettä sisältäessään olla geelimäistä. Yhdisteen alkeiskoppi on heksagonaalinen. Se ei liukene veteen mutta liukenee happoihin. Voimakkaasti kuumennettaessa lantaanihydroksidi hajoaa ensin lantaanioksidihydroksidiksi ja edelleen lantaanioksidiksi. Yhdiste on voimakkaasti emäksistä, ja se reagoi hiilidioksidin kanssa muodostaen lantaanikarbonaattia.

Lantaanihydroksidia valmistetaan saostamalla vesiliukoisen lantaanisuolan, kuten lantaanikloridin, lantaaninitraatin tai lantaanisulfaatin, vesiliuoksesta alkalimetallihydroksidin avulla. 
:LaCl3(aq) + 3 OH-(aq) → LaOH3(s) + 3 Cl-(aq)

Yhdistettä käytetään lantaanioksidin ja muiden lantaaniyhdisteiden valmistukseen.

## Lähteet
Jorge Guillén

**Jorge Guillén** (1893 Valladolid, Espanja – 1984 Málaga, Espanja) oli espanjalainen runoilija.

Guillén oli espanjan opettaja Sorbonnessa ja myöhemmin kirjallisuuden professori Murcian, Oxfordin ja Sevillan yliopistoissa.

## Suomennetut runot
* teoksessa *Tuhat laulujen vuotta*, suom. Aale Tynni, WSOY 1974, 2004
** Alastonkuva (Desnudo)
** Nimet (Los Nombres)
** Ovi (Una Puerta)
** Poppelit joen rannalla (Álamos con río)
** Ympyrän täydellisyys (Perfección del círculo)
*Joen poppelit (Álamos con río), suom. Eeva-Liisa Manner, kokoelmassa  Manner, *Kirjoitettu kivi*, 	Helsinki : Tammi 1966 ja *Runoja 1956–1977*, Helsinki: Tammi 1980 

## Lähteet
Olivia Cooke

**Olivia Kate Cooke** (s. 27. joulukuuta 1993 Oldham, Suur-Manchester) on englantilainen näyttelijä. Hänet tunnetaan muun muassa Emma Decodyn roolista televisiosarjassa *[[Bates Motel (televisiosarja)|Bates Motel]]* (2013–2017), Becky Sharpin roolista minisarjassa *[[Turhuuden turuilla]]* (2018) sekä Alicent Hightowerin roolista sarjassa *[[House of the Dragon]]* (2022–). Hän on esiintynyt myös elokuvissa *[[Ouija (elokuva)|Ouija]]* (2014), *[[Minä & Earl & kuolemansairas tyttö]]* (2015), *[[The Limehouse Golem]]* (2016), *[[Thoroughbreds]]* (2017), *[[Ready Player One (elokuva)|Ready Player One]]* (2018) ja *[[Metallin soundi]]* (2020).

## Filmografia

## Aiheesta muualla
*
Guantanamera

**Guantanamera** on kuubalainen guajira-laulu, joka esitettiin erään syntytarinan mukaan ensimmäisen kerran kesällä 1929. Joseíto Fernández esitti laulua juontamassaan radio-ohjelmassa 1930-luvulla ja teki siihen uuden sanoituksen joka viikko. Sanoitusten aiheina oli päivänpoliittisia tapahtumia ja skandaaleja tai esimerkiksi sokerin hintaa käsitelleitä uutisia. 1950-luvulla lauluun liitettiin José Martín runoja, jolloin sen suosio kasvoi entisestään. Pete Seeger kuuli laulun vuonna 1962 ja alkoi esittää sitä omissa konserteissaan. Kalifornialaisen The Sandpipers -yhtyeen levytys oli Billboard Hot 100 -listan yhdeksännellä sijalla vuonna 1966. Sen myötä Guantanamera nousi maailmanlaajuisesti tunnetuksi. Celia Cruzin esittämiä Guantanamera-versioita on julkaistu monilla levyillä.

Guantanamera levytettiin suomeksi ensimmäisen kerran samana vuonna (1966) kuin se nousi listoille Yhdysvalloissa. Jussi Raittisen suomentaman kappaleen lauloi silloin Reijo Hirvelä.

## Lähteet
Jeong Gyeong-mi

**Jeong Gyeong-Mi** (s. 26. heinäkuuta 1985 Gunsan) on eteläkorealainen judoka. Jeong kilpaili 78 kilogramman sarjassa.

Jeong osallistui Pekingin olympialaisiin 2008 sijoittuen kolmanneksi ja Lontoon olympialaisiin 2012 sijoittuen jaetulle 17:nnelle sijalle.

Maailmanmestaruuskilpailuissa Jeong oli pronssilla vuonna 2007 Rio de Janeirossa. Aasian kisoissa hän voitti vuosina 2010 ja 2014. Aasian-mestaruuskilpailuissa Jeong voitti vuosina 2009 ja 2013, oli hopealla vuosina 2008 ja 2011 sekä pronssilla vuosina 2005 ja 2012.
## Lähteet
Teksuo

**Teksuo** on vuonna 2005 perustettu metalcore-yhtye Espanjasta.

## Jäsenet
* Yorch - basso
* Constan - rummut
* Samuel - kitara
* Rafa - kitara
* Diego Teksuo - laulu

### Entiset jäsenet
* Adrián - basso
* Xuan - kitara
* Daniel Larriet - laulu

## Diskografia
### Albumit
* *Jiang Shi* (2009) 
* *Threnos* (2012) 
* *A New Way To Bleed* (2015) 
* *Endless* (2020)
* *The Glow Before I Go* (2026)

### EP-levyt
* *Diamonds* (2014) 
* *Nure-Onna* (2017) 

### Muut
* *Demo 2008* (Demo, 2008)

## Aiheesta muualla
* 
* Bandcamp
* Facebook
* Youtube
Guðrún Helgadóttir

**Guðrún Helgadóttir** (7. syyskuuta 1935 Hafnarfjörður, Islanti – 23. maaliskuuta 2022) oli islantilainen kirjailija ja poliitikko, joka kirjoitti erityisesti lapsille tarkoitettua kirjallisuutta. Teoksissaan hän antaa kriittisen kuvan sekä lasten että aikuisten maailmasta.

Guðrúnin ensimmäinen teos *Kekseliäät kaksoset* julkaistiin vuonna 1974. Se oli ensimmäinen kolmesta kirjasta, jotka kertoivat kaksosveljeksistä. Guðrún oli vuonna 1988 ehdolla Hans Christian Andersen -palkintoon, ja vuonna 1992 hän sai teoksesta *Undan Illgresinu* Pohjoismaisen lastenkirjapalkinnon.

Guðrún työskenteli vuosina 1957–1970 Reykjavíkin lukiossa ja vuosina 1973–1980 valtion sosiaaliturvalaitoksen Tryggingastofnunin osastojohtajana. Reykavíkin kaupunginvaltuustossa Guðrún edusti vuosina 1978–1982 Kansanliittoa. Alltingiin hänet valittiin vuonna 1979, ja kansanedustajana hän toimi vuoteen 1995. Alltingin puhemies Guðrún oli 1988–1991. Hän oli ensimmäinen nainen tehtävässä.

## Suomennetut teokset
* *Kekseliäät kaksoset* (*Jón Oddur og Jón Bjarni*); mukaillen suom. Pekka Kaikumo ja Sirkka-Liisa Kettunen, Helsinki: Tammi 1979 

## Lähteet

## Aiheesta muualla
Musikalakademien

**Musikalakademien** (engl. Umeå Musical Theatre Academy) on Uumajassa, Ruotsissa sijaitseva musiikkiteatterin koulutusohjelma (ruots. *eftergymnasial yrkesutbildning*). Koulutusohjelman perusti Leif Edberg vuonna 2000 yhteistyössä Mary Hammondin ja Lontoon Royal Academy of Musicin kanssa. Koulutuksen kesto oli alun perin kaksi vuotta, mutta vuonna 2018 koulutus piteni kolmivuotiseksi. Opetus tapahtuu ruotsiksi ja koulutusohjelmassa opiskelee yksi luokka kerrallaan. Koulutusohjelmasta valmistutaan musikaaliartistiksi.

Musikalakademien on Ruotsin pohjoisimpana sijaitseva musiikkiteatterin koulutusohjelma. Opetus tapahtuu Strömbäcks folkhögskolanin tiloissa, ja oppilailla on mahdollisuus myös asua koulun asuntolassa. Opinnot koostuvat muun muassa seuraavista aineista: laulu, teatteri, tanssi, kuorolaulu, musikaalihistoria, äänenhuolto, musiikinteoria ja auditiontekniikka.

Koulutukseen hakevalla on oltava toisen asteen koulutus ja hakijan on oltava vähintään 18-vuotias. Koulutusohjelmassa opiskelevat ovat oikeutettuja saamaan opintotukea ja opintolainaa Ruotsin opintotukiasiain keskuslautakunnalta (ruots. CSN). Suomen sosiaaliturvan piiriin kuuluvat opiskelijat voivat saada koulutukseen opintotukea Suomen Kansaneläkelaitokselta.

## Opettajat

* Johanna Edlund Hansson – laulu, linjanjohtaja
* Sara Edlund – tanssi
* Tomas Köhler – teatteri
* David Johansson – musiikinteoria, pianisti
* Erik Fägerborn

## Suomalaisia alumneja

* Sarah Nedergård – valmistunut 2010
* Petra Pääkkönen – valmistunut 2019

## Lähteet
Alexander Aminoff (valtiopäivämies)

**Alexander Aminoff** (15. huhtikuuta 1865 Ruovesi – 5. helmikuuta 1918 Ruovesi) oli suomalainen maanviljelysneuvos ja valtiopäivämies.

Aminoffin vanhemmat olivat tilanomistaja Adolf Fredrik Aminoff ja Emilia Grotenfelt ja puoliso vuodesta 1902 Sophie Emmy Ulrika Julia von Kraemer (k. 1956), amiraali Johan Fredrik Oskar von Kræmerin ja vapaaherratar Sofia Maria Julia Dorotea Cedercreutzin tytär. Aminoff tuli ylioppilaaksi 1883 ja valmistui filosofian maisteriksi 1886. 

Hän omisti Pekkalan kartanon sivutiloineen Ruovedellä 1888–1918. Aminoff teki Pekkalan kartanosta nykyaikaisen suurtilan, joka perustui maanviljelyn että metsänhoidon korkeaan tasoon, laajuuteen ja edelläkävijän rooliin. Kartanon metsien hoitosuunnitelma pyrki ehkäisemään ympäristötuhoja ja tasapainottelemaan voimaperäisen metsätalouden ja luonnonhoidon välillä. Hoitosuunnitelma oli aikaansa edellä. Aminoffin aikana kartanon maille rakennettiin runsas määrä uusia rakennuksia ja vanhoja rakennuksia kunnostettin. 

Aminoff toimi Pekkalan meijerikoulun johtajana 1886–1918. 

Aminoff rakensi keuhkotautiparantolan omilla varoillaan, jonka hän lahjoitti Ruoveden kunnalle. Aminoff toimi Kurun-Ruoveden-Virtain Telefooni Oy:n hallituksen puheenjohtajana. Hän oli perustamassa Ruoveden maamiesseuraa ja toimi seuran puheenjohtajana. Aminoff toimi Ruoveden osuuskaupan hallituksen puheenjohtajana ja Ruoveden säästöpankin isännistön puheenjohtajana. Hän toimi Suomen Ayrshire-yhdistyksen johtokunnan varapuheenjohtajana. 

Aminoff oli myös Ruoveden kuntakokouksen esimies 1896–1904 ja kunnanvaltuuston jäsen. Aminoff oli puoluetaustaltaan nuorsuomalainen. 

Aminoff oli aatelissäädyssä edustaja valtiopäivillä 1891, 1894, 1897, 1899, 1900, 1904–1905 ja 1905–1906. Hän kannatti säätyvaltiopäivillä naisten äänioikeutta vuonna 1897. Aminoff oli talousvaliokunnan puheenjohtaja säätyvaltiopäivillä 1905-1906. 

Maanviljelysneuvoksen arvonimen hän sai 1908.

Hän joutui punaisten surmaamaksi kotonaan helmikuussa 1918.

Aminoffia pidettiin aloiterikkaana, kaukonäköisenä, tarmokkaana, valistuneena ja uudistukselle alttiina. 

Maanviljelysneuvos, osuustoimintaliikkeen vaikuttaja Gunnar Aminoff oli Alexander Aminoffin poika. 

## Lähteet
Nicolás Guillén

**Nicolás Guillén Batista** (10. heinäkuuta 1902 Camagüey, Kuuba – 16. heinäkuuta 1989 Havanna, Kuuba) oli kuubalainen runoilija. Hän oli niin sanotun mustan runouden johtava hahmo ja kotimaassaan kansallisrunoilijan arvossa.

Guillén opiskeli oikeustiedettä Havannan yliopistossa, mutta jätti opinnot vuonna 1921 keskittyäkseen runouden kirjoittamiseen. Guillén liittyi 1937 kommunistiseen puolueeseen, lähti 1953 maanpakoon Chileen  mutta palasi Kuubaan vallankumouksen jälkeen. Hän oli taustaltaan afrokuubalainen. Hänen runoutensa oli 1930-luvulta alkaen yhteiskuntakriittistä.

## Suomennettuja runoja
* Balladi Güijesta, suom. Pentti Saaritsa, teoksissa: *Runon jäljillä* ja *Vihreä lisko*
* Esi-isiä, suom. Pentti Saaritsa, julkaisussa: Kulttuurivihkot 1982; nro 6; 2. kansi. Runo kokoelmasta *La rueda dentada*, 1972.
* Iltapäivämessu, Pentti Saaritsa, suom. teoksessa: *Vihreä lisko*
* Joet, suom. Pentti Saaritsa, teoksessa: *Vihreä lisko*
* Kaupunkeja-sarja, suom. Pentti Saaritsa, teoksessa: *Toistasataa runoilijaa*
**  Kingston
**  Madrid
**  New York
**  Panama
**  São Paulo
* KKK, suom. Pentti Saaritsa, teoksessa: *Vihreä lisko*
* Kosmonautti, suom. Pentti Saaritsa, teoksessa: *Vihreä lisko*
* Kuljeskellen, suom. Pentti Saaritsa, teoksessa: *Vihreä lisko*
* Maaseudulla, suom. Pentti Saaritsa, teoksessa: *Toistasataa runoilijaa*
* Manpaossa, suom. Pentti Saaritsa, teoksessa: *Vihreä lisko*
* Matkijarastas laulaa Torquinon huipulla, suom. Pentti Saaritsa, teoksessa: *Vihreä lisko*
* Minkä värinen?, suom. Pentti Saaritsa, julkaisussa: Kulttuurivihkot 1982; nro 6 ja teoksessa: *Salaperäinen seurue *
* Myrsky, suom. Pentti Saaritsa, julkaisussa: Kulttuurivihkot 1982; nro 6; 2. kansi. Runo kokoelmasta *La rueda dentada*), 1972
* Neuvostoliitto, suom. Liisa Alatalo, julkaisussa: Kulttuurivihkot 1981; nro 3
* Pitkä vihreä lisko, suom. Pentti Saaritsa, teoksessa: *Vihreä lisko*
* Porvarit, suom. Pentti Saaritsa, julkaisussa: Kulttuurivihkot 1982; nro 6
* Pyörremyrsky, suom. Pentti Saaritsa, teoksessa: *Vihreä lisko*

;Antologiat
* *Runon jäljillä*, toim. Hannu-Pekka Lappalainen, Helsinki: Kirjayhtymä 1987 
* *Salaperäinen seurue: runoja jotka tulivat ja jäivät*, suom. ja toim. Pentti Saaritsa, WSOY 1997 
* *Toistasataa runoilijaa: runosuomennoksia 1960-luvun kulttuurilehdistä*, toim. Kalevi Seilonen, Helsinki: Tammi 1989 
* *Vihreä lisko: Kuuban uutta runoutta*, suom. Pentti Saaritsa, Helsinki: Otava 1971 Sarja: Delfiinikirjat

## Lähteet

## Aiheesta muualla
Seven (Mors Principium Estin albumi)

**Seven** on suomalaisen death metal -yhtye Mors Principium Estin seitsemäs studioalbumi, joka julkaistiin 23. lokakuuta 2020.

## Kappaleet
# 
# 
# 
# 
# 
# 
# 
# 
# 
# 

## Arvostelut
* Imperiumi: 8/10
* Soundi: 

## Lähteet

## Aiheesta muualla
* 
*
Kroatian presidentinvaali 2000

**Kroatian presidentinvaali 2000** järjestettiin Kroatiassa 24. tammikuuta 2000. Vaalit olivat myös ensimmäiset ennenaikaiset presidentinvaalit, koska ne pidettiin nykyisen presidentin Franjo Tuđmanin kuoleman vuoksi 10. joulukuuta 1999 sekä viimeiset vaalit, jotka pidettiin puolipresidenttisen hallintojärjestelmän aikana, jolloin presidentti oli hallitusrakenteen voimakkain virkamies ja pystyi nimittämään ja erottamaan pääministerin ja heidän kabinettinsa.

Koska yksikään ehdokas ei saanut vaadittua äänienemmistöä ensimmäisellä kierroksella 24. tammikuuta, niin toinen kierros järjestettiin 7. helmikuuta 2000, mikä oli ensimmäinen kerta, kun toinen kierros oli järjestetty maan historiassa. Presidentinvaalit voitti Kroatian kansanpuolueen ehdokas Stjepan Mesić, joka sai 56,01 % äänistä. Äänestysprosentti oli 62,98 % ensimmäisellä kierroksella ja 60,88 % toisella kierroksella.

Mesić vihittiin viiden vuoden toimikaudeksi Kroatian toiseksi presidentiksi 18. helmikuuta 2000 Pyhän Markuksen torilla perustuslakituomioistuimen tuomareiden edessä.

## Lähteet
Korvaava elinympäristö

**Korvaava elinympäristö** tai **uusympäristö** on sellainen elinympäristö, joka on ihmisen voimakkaasti muokkaama esimerkiksi rakentamisen tai viljelyn kautta. Nimi viittaa siihen, että tällaiset ympäristöt tarjoavat kasvi- ja eläinlajeille uuden elinympäristön, kun niiden luonnolliset elinympäristöt ovat vähentyneet.

Korvaavia elinympäristöjä ovat muun muassa junaratojen penkereet ja teiden pientareet sekä niiden muut reuna-alueet, lentokentät, ampuma-alueet, maa-ainesten ottoalueet, satamat, joutomaa-alueet ja voimajohtoaukeat. Niihin voidaan lukea myös esimerkiksi niittymäisiksi muuttuneet tai muutetut peltoheitot sekä linnoitusten vallit. Erityisen paljon Suomessa on tienpientareita, joita on yli 100&nbsp;000 hehtaaria sellaisia, jotka niitetään vähintään kerran kasvukaudessa.

Korvaavat elinympäristöt edesauttavat uhanalaistuneiden luontotyyppien eliölajiston säilymistä, sillä ne toimivat lajiston turvapaikkoina, joista lajit voivat joskus levitä takaisin luonnonympäristöihin. Korvaavan elinympäristön kautta lajit voivat myös siirtyä alueelta toiselle. Esimerkiksi lämpimiin ilmansuuntiin antaville hiekkaisille ja vähäkasvisille tienpientareille voi kehittyä keto- ja nummimaisia kasviyhteisöjä, joista hyötyvät paikallisesti taantuneet paahdeympäristöjen hyönteislajit.

## Lähteet
* 
* 

### Viitteet
She Loves Me

**She Loves Me** on musikaali, jonka käsikirjoituksen on tehnyt Joe Masteroff, musiikin säveltänyt Jerry Bock ja lyriikat kirjoittanut Sheldon Harnick. Musikaalin juonessa budapestilaisessa hajuvesiliikkeessä työskentelevät ja keskenään kinastelevat Georg Nowak ja Amalia Balash ovat toistensa romanttisia kirjekavereita tietämättään.

Musikaali perustuu unkarilaisen näytelmäkirjailijan Miklós Lászlón teokseen *Parfumerie* vuodelta 1937.

Musikaalin ensi-ilta oli Broadwaylla vuonna 1963 ja uusintaensi-ilta vuonna 2016. Tästä kyseisestä uudesta tuotannosta (engl. *revival*) tuli ensimmäinen Broadway-esitys, joka livestriimattiin.

## Lähteet
Eppstein

**Eppstein** on kaupunki Main-Taunuksen piirikunnassa Hessenin osavaltiossa keskisessä Saksassa. Se on osa Reinin–Mainin konurbaatiota.

## Maantiede

Eppstein sijaitsee Taunus-vuoriston etelärinteellä 20 kilometriä Frankfurt am Mainin keskustasta länteen ja 12 kilometriä Wiesbadenista koilliseen.

Eppsteinin kaupunginosat ovat Eppstein, Bremthal, Ehlhalten, Niederjosbach ja Vockenhausen.

## Historia
Ensimmäinen asiakirjamaininta Burg Eppsteinista on vuodelta 1122. Vuoristolinnan ympärille kasvoi kylä, ja Alt-Eppstein sai kaupunkioikeudet 1318. Puolet kaupungista myytiin Hessenin maakreiveille 1492. Toinen puoli kaupungista sekä Bremthal, Ehlhalten, Niederjosbach ja Vockenhausen siirtyivät Eppsteinin suvun sammuttua 1500-luvulla Mainzin vaaliruhtinaskunnalle. Jako Hessenin kreivien ja vaaliruhtinaskunnan alueisiin säilyi vuoteen 1803. Lyhyen ranskalaiskauden jälkeen Eppstein siirtyi osaksi Nassaun herttuakuntaa ja edelleen Preussiin 1866. Bremthal, Ehlhalten ja Vockenhausen liitettiin Eppsteiniin 1977; Niederjosbach oli liitetty Bremthaliin jo 1971.

Burg Eppstein on rauniolinna, jonka ympärillä sijaitsee Eppsteinin vanhakaupunki, Die Eppsteiner Altstadt. Siellä on muun muassa ristikkotalo vuodelta 1459 ja myöhäisgoottilainen kirkko (noin 1430). Vanhankaupungin itäpuolella on uusklassistinen Kaisertempel vuodelta 1894.

## Talous ja liikenne
Eppsteinin talousmaantieteellinen sijainti Frankfurt am Mainin ja Wiesbadenin vaikutusalueella on suotuisa. Sekä teollisuus- että palveluyritysten kirjo on laaja. Eppstein on Frankfurt am Mainin paikallisjunaliikenteen piirissä Main-Lahn-rautatien varrella. Bundesautobahn 3 kulkee kaupungin länsiosan halki.

## Lähteet

## Aiheesta muualla
*Eppstein, Hessen, Saksa — Sunrise, Sunset and Daylength
Elin Juselius

**Elin Ingeborg Juselius** (22. kesäkuuta 1872 Helsinki &ndash; 10. heinäkuuta 1964 Helsinki) oli suomalainen keraamikko.

## Elämä
Elin Juselius syntyi hovineuvos Viktor Emil Juseliuksen ja Wilhelmiina Juseliuksen (o.s. Almqvist) seitsemänlapsisen perheen viidentenä lapsena. Hänen sisaruksiaan ovat professori Axel Juselius ja silmälääkäri Emil Wilhelm Juselius. Elin kouluttautui ensin lääkintävoimistelijaksi Tukholmassa 1800-luvun lopulla, kunnes suuntautui taidekeraamikon uralle.

Juselius opiskeli vuosina 1901–1910 Taideteollisuuden keskuskoulussa suomalaisen keramiikkataiteen uranuurtajan Alfred William Finchin opetuksessa. Opintoihin kuului muun muassa nahkaplastiikan, puunveiston ja keramiikan kursseja. Juseliuksen läheinen opiskelutoveri ja kollega oli Gerda Thesleff. Opiskeluiden päätyttyä Juselius sai käyttää Ateneumissa sijainneen koulun tiloja ja uuneja. Finch tuki keramiikkataiteen kehitystä Suomessa tarjoamalla koulun entisille opiskelijoille tiloja taiteen harjoittamiseen. Juselius oli hyvin tuottoisa keraamikko, joka piti useita näyttelyitä sekä kotimaassa että ulkomailla. Hän oli naimaton ja lapseton, joten hänen yksityiselämästään tiedetään vain vähän.

## Tuotanto
Juseliuksen tunnetuimmat työt ovat dreijattuja fajanssiastioita, jotka on käsinmaalattu hänelle ominaisella, koristeellisella tyylillä. Ateneumissa ollessaan hän teki pääasiassa poltettuja punasaviastioita. Astioiden koristelussa käytettiin usein engobe-tekniikkaa ja kuvioina oli erilaista kasviornamentiikkaa. Hän työskenteli Arabialle noin vuosina 1922–1924 ja teki yritykselle fajanssiastioita.

## Lähteet
Fabienne Wohlwend

**Fabienne Wohlwend** (s. 7. marraskuuta 1997 Vaduz) on liechtensteinilainen autourheilija. Hän on ajanut muun muassa W Series -sarjassa. Nykyään hän kilpailee Ferrari Challenge -sarjassa.

## Ura
### Formula 4
Wohlwendin ensiesiintyminen formulasarjoissa tapahtui Aragón Racing -tallissa Italian F4 -sarjassa vuonna 2016, mutta hän vaihtoi myöhemmin kauden aikana DR Formula -talliin. Wohlwendin parhaaksi tulokseksi jäi kauden päätöskilpailun yhdestoista sija Monzan radalla. Hän voitti kuitenkin naisten luokan pokaalin, vaikka oli ainoa naisosallistuja.

### Audi Sport TT Cup
Wohlwend siirtyi Audi Sport TT Cup -urheiluautosarjaan vuonna 2017. Hän ajoi kauden parhaimman tuloksensa sijoittumalla kahdeksanneksi tulokaskilpailussaan Hockenheimringillä ja oli kauden lopputuloksissa 11:nnes.

### Ferrari Challenge
Vuonna 2017 Wohlwend ajoi myös Euroopan Ferrari Challenge -sarjassa. Hän osallistui kuuteen osakilpailuun, joissa ajoi kahdesti paalupaikalle, neljä kertaa palkintokorokkeelle sekä voitti ensimmäisenä naisena Imolan osakilpailun. Wohlwend kilpaili myös kauden päättäneessä *[[Finali Mondiali 2017|Finali Mondiali]]* -kilpailussa Mugellossa, missä hän sijoittui kolmanneksi.

Wohlwend jatkoi Ferrari Challenge -sarjassa myös seuraavan kauden ja sijoittui toiseksi. Hän voitti samana vuonna Finali Mondialin Pro-Am -luokassa. Vuoden 2019 Finali Mondiali päättyi neljänteen sijaan. 

Vuonna 2020 Wohlwend ajoi kauden avauskilpailussa Imolassa paalupaikalle ja oli viikonlopun molemmissa kilpailuissa palkintokorokkeella. Kauden aikana hänen kilpa-ajamisensa mahdollisuuksiin vaikuttivat koronaviruksen aiheuttama osallistujien sekä kisajärjestäjien väheneminen. Wohlwend voitti kauden aikana yhden osakilpailun Misanon radalla ja oli Finali Mondialissa toinen.

### W Series

Wohlwend osallistui naiskuljettajille tarkoitettuun W Series -sarjaan vuonna 2019. Avausosakilpailu Hockenheimilla alkoi eturivistä, mutta päättyi kilpailun kuudenteen sijaan. Zolderin osakilpailu puolestaan päättyi seitsemänteen sijaan. Kauden parhaimman tuloksensa Wohlwend ajoi Misanon osakilpailussa, missä hän ajoi paalupaikalle ja oli kilpailussa kolmas. Norisringin osakilpailu päättyi neljänteen sijaan, kun hän pystyi pitämään Emma Kimiläisen takanaan, mutta ensimmäinen pisteetön kilpailu oli Assenin osakilpailu, missä hän rikkoi autonsa etusiiven. Brands Hatchin päätösosakilpailussa Wohlwend ajoi kilpailussa viidenneksi.

### Kestävyysajot
Wohlwend on kilpaillut myös Nürburgring Langstrecken Serie (NLS, ennen VLN) sarjassa.

## Yksityiselämä
Wohlwend on yhdessä Frederick von Opelin ja Manfred Schurtin kanssa tunnetuimpia liectehsteinilaisia kilpa-ajajia. Lisäksi Wohlwend on ollut kahdesti ehdolla Liechtensteinin Vuoden naisurheilijaksi vuosina 2018 ja 2019.

Uransa alkuaikoina Wohlwend sai rahoitusta kilpa-autoiluun toimimalla Vaduzin VP Bankin keulahahmona.

## Tulokset
### Kausitilastot

Kausi on kesken

### Ferrari Challenge Finali Mondiali -tulokset

### W Series -tulokset
(**Lihavoitu** merkitsee paalupaikkaa ja *kursivoitu* kilpailun nopeinta kierrosta)

## Lähteet

## Aiheesta muualla
Alberth Papilaya

**Alberth Papilaya** (15. syyskuuta 1967 – 18. huhtikuuta 2021) oli indonesialainen nyrkkeilijä. Hän kilpaili miesten keskipainotapahtumassa vuoden 1992 kesäolympialaisissa.

## Lähteet
Bertha Wegmann

**Bertha Wegmann** (16. joulukuuta 1847 Soglio, Sveitsi – 22. helmikuuta 1926 Kööpenhamina, Tanska) oli tanskalainen, sveitsiläis-taustainen taidemaalari. Häntä pidetään asialleen omistautuneena ja taitavana taiteilijana ja yhtenä Tanskan keskeisistä realistisen suuntauksen taidemaalareista. Vuonna 1909 häntä pidettiin Tanskan parhaana muotokuvamaalarina.

## Elämänvaiheita
Wegmann osoitti kiinnostuksensa kuvataiteeseen jo varhain. Perheen äiti kuoli tytön ollessa kymmenenvuotias, mutta isä kannusti tytärtään ryhtymään taiteilijaksi. Wegmann pääsi opiskelemaan taidetta 19-vuotiaana. Hän jatkoi opintojaan Münchenissä, mutta oli pian tyytymätön tapaan, millä siellä opetettiin. Uudet suuntaukset, kuten impressionismi, oli tuloillaan. Wegmann ystävystyi ruotsalaisen Jeanna Bauckin kanssa, ja he ryhtyivät maalaamaan ulkona. He tekivät maalausmatkan Italiaan ja muuttivat yhdessä Pariisiin. Wegmann piti ensimmäisen näyttelynsä Pariisin salongissa vuonna 1880 ja sai kunniamaininnan töistään. Seuraavina vuosina hän sai kulta- ja hopeamitalit. Hän palasi Tanskaan vuonna 1883.

Siitä huolimatta, että oli hän ollut poissa kotimaastaan muutaman vuoden, Wegmann oli Tanskan taidemaailmassa tunnettu. Hän oli lähettänyt töitään Tanskaan vuosittaisiin näyttelyihin ja tullut niillä tunnetuksi. Vuonna 1883 hän julkaisi sisarensa muotokuvan, mikä palkittiin Tanskan taidemaailman korkeimmalla palkinnolla, Thorvaldsenin mitalilla. Kun muotokuvaa vertaa sisarta esittäviin valokuviin, huomaa, miten tarkasti Wegmann on saanut ikuistettua mallinsa näköisyyden. Vuonna 1887 Wegmannista tuli Tanskan taideakatemian ensimmäinen naispuolinen professori.

Pariisin salongissa oli usein esillä Wegmannin töitä, samoin muualla Euroopassa. Hänet palkittiin useista töistään mitalein. Wegmann oli myös ensimmäisiä naispuolisia mitalinsaajia, kun Tanskan kuningas ojensi hänelle henkilökohtaisesti Ingenio et arti -ansiomitalin. Hän edusti usein Tanskan taidetta maailmannäyttelyissä, kuten vuoden 1893 Chicagon näyttelyssä. Hän loi omana aikanaan havinaisen näyttävän uran, ja on melko käsittämätöntä, että hänen työnsä olivat pitkään unohduksissa.

Wegmann kuoli yllättäen ateljeessaan kesken työskentelyn.

## Valikoituja teoksia

File:Målarinnan Jeanna Bauck.jpg|*Jeanna Bauckin muotokuva*, 1881.
File:Wegmann Nähende Frau 1891.jpg|*Ompeleva nainen*, 1891.
File:Bertha Wegmann - Holckenhus view.jpg|*Näkymä Holckenhusista*
File:Bertha Wegmann - To veninder drikker the i kunstnerens atelier.png|*Ystävättäret teellä taiteilijan ateljeessa*

## Lähteet
Laura Osnes

**Laura Osnes** (s. 19. marraskuuta 1985 Burnsville, Minnesota) on yhdysvaltalainen näyttelijä ja laulaja, joka tunnetaan työstään Broadway-musikaaleissa.

Broadwaylla hän on esittänyt päärooleja musikaaleissa *[[Grease (musikaali)|Grease]]*, *[[South Pacific]]*, *Anything Goes*, *Bonnie & Clyde,* *Cinderella* ja *Bandstand*. Hän on ollut ehdokkaana Tony-palkinnon saajaksi kaksi kertaa, vuosina 2012 ja 2013.

## Lähteet

## Aiheesta muualla
*
Oumayma Bel Ahbib

**Oumayma Bel Ahbib** (s. 21. elokuuta 1996) on marokkolainen amatöörinyrkkeilijä. 

Bel Ahbib on kilpaillut vuodesta 2019 lähtien. Hän osallistui vuoden 2019 MM-kilpailujen 69 kg sarjaan. Hän voitti ensimmäisellä kierroksella barbadoslaisen Kimberly Gittensin, mutta hävisi toisella kierroksella intialaiselle Lovlina Borgohainille 5–0. Vuonna 2020 Bel Ahbib varmisti paikan Tokion olympialaisten 69 kg sarjaan voitettuaan Afrikan olympiakarsintaturnauksen.

Huhtikuuhun 2021 mennessä Bel Ahbib on kilpaillut amatööriurallaan yhdeksän ottelua, josta on voittanut kuusi.

## Lähteet
Lovlina Borgohain

**Lovlina Borgohain** (s. 2. lokakuuta 1997) on intialainen amatöörinyrkkeilijä.

Borgohain on otellut vuodesta 2014 lähtien. Ensimmäisiin arvokisoihin Borgohain osallistui vuoden 2017 Aasian-mestaruuskilpailuissa, kun hän otteli 69 kg sarjassa. Hän voitti ensimmäisessä ottelussa mongolialaisen Erdenetuya Enkhbaatarin, mutta hävittyään välierissä kazakstanilaiselle Valentina Khalzovalle 5–0 hän saavutti AM-pronssia. Hän otteli myös 69 kg sarjassa New Delhin MM-kilpailuissa 2018. Hän aloitti turnauksen toiselta kierrokselta, jolla voitti panamalaisen Atheyna Bylonin 5–0. Voitettuaan myös australialaisen Kaye Scottin 5–0 Borgohain eteni välieriin, mutta hävisi sen taiwanilaiselle Chen Nien-chinille 4–0. Vuoden 2019 AM-kilpailuissa Borgohain otteli 69 kg sarjasa. Hän voitti karsintaottelussa vietnamilaisen Trần Thị Linhin 5–0, mutta hävisi puolivälieräottelunsa taiwanilaiselle Chenille 5–0. Ulan-Uden MM-kilpailuissa 2019 Borgohain aloitti toiselta kierrokselta. Hän voitti ensimmäisessä ottelusaan marokkolaisen Oumayma Bel Ahbibin ja puolivälierissä puolalaisen Karolina Koszewskan. Välierissä kiinalainen Yang Liu oli parempi pistein 3–2. Vuonna 2020 Borgohain varmisti paikan Tokion olympialaisten 69 kg sarjaan oltuaan kolmas Aasian karsintaturnauksessa.

Huhtikuuhun 2021 mennessä Borgohain on otellut amatööriurallaan 18 ottelua, joista on voittanut 10.

## Lähteet
Lasowice Wielkie

**Lasowice Wielkie** (*Gmina Lasowice Wielkie*, ) on maalaiskunta Kluczborkin piirikunnassa Puolassa. Sen väkiluku oli vuoden 2019 lopussa 6&nbsp;827. Kunnan hallintokeskus on Lasowice Wielkien kylä.

Lasowice Wielkien kunta on nykyisessä muodossaan perustettu vuonna 1973. Sen hallintokeskus siirtyi vuonna 2006 Lasowice Małen kylästä Lasowice Wielkien kylään.

Lasowice Wielkien kunnan 13 kylää ovat Chocianowice, Chudoba, Ciarka, Gronowice, Jasienie, Laskowice, Lasowice Małe, Lasowice Wielkie, Oś, Szumirad, Trzebiszyn, Tuły sekä Wędrynia. Sen pinta-ala on noin 211&nbsp;neliökilometriä. Tärkeimmät kunnan aluetta halkovat liikenneyhteydet ovat voivodikunnan tie 494 ja valtatiet 45 ja 11. Lasowice Wielkie rajautuu Kluczborkin, Olesnon, Zębowicen, Turawan, Łubnianyn ja Murówin kuntiin.

Lasowice Wielkien kunta sijaitsee Opolen tasangolla. Sen pinta-alasta noin 60&nbsp;prosenttia on metsää ja metsämaata ja noin 37&nbsp;prosenttia maatalouskäytössä. Kunnan alueen joet ovat Stobrawa, Bogacica ja Budkowiczanka.

Vuoden 2019 joulukuussa 51,7&nbsp;prosenttia Lasowice Wielkien kunnan asukkaista oli naisia ja 48,3&nbsp;prosenttia miehiä. Alle 18-vuotiaat muodostivat kunnan väestöstä 14,2&nbsp;prosenttia, työikäiset 66,5&nbsp;prosenttia ja eläkeikäiset 19,3&nbsp;prosenttia. Väestön keski-ikä oli 42,6&nbsp;vuotta. Vuoden 2011 väestönlaskennassa kunnan väestöstä 29,5&nbsp;prosenttia oli saksalaisia, ja saksan kielellä onkin kunnassa virallisen avustavan kielen asema.

## Lähteet

## Aiheesta muualla

*
Tatiana Elf

**Tatiana Elf** (s. 1975) on Etelä-Afrikassa syntynyt, suomalainen käsikirjoittaja ja kirjailija. Hän on käsikirjoittanut sekä draamaa että realitya. Hän on luonut sarjat *[[Karkurit (televisiosarja)|Karkurit]]*, *[[Keisari Aarnio (televisiosarja)|Keisari Aarnio]] ja [[Kultakala (televisiosarja)|Kultakala]]* sekä pääkirjoittanut mm. *[[Roba]]* draamasarjaa.

Elf oli ehdolla vuoden käsikirjoittajaksi vuoden 2016 Kultainen Venla -gaalassa *Roban* kolmannesta tuotantokaudesta. Elfin luoma ja pääkirjoittama Keisari Aarnio voitti vuoden 2018 parhaan draamasarjan Kultainen Venla -palkinnon. 

Elf on julkaissut dialogiromaanin *Erokeskusteluja* (Into 2023) ja elämäkerrallisen *Äitinä omalle äidille* (Storytel 2024), joka kertoo siitä, miten Elf toimi muistisairaan äitinsä omaishoitajana. Elfin fiktiivinen trilleri *Huijari* (Into) ilmestyi vuonna 2025.

Elfin äiti on suomalainen ja isä slovakialainen.

## Käsikirjoittajana
* *[[Karkurit (televisiosarja)|Karkurit]]* (pääkäsikirjoittaja, luoja)
* *[[Keisari Aarnio (televisiosarja)|Keisari Aarnio]]* (pääkäsikirjoittajana, luoja)
* *[[Kultakala (televisiosarja)|Kultakala]]* (käsikirjoittaja, luoja)
* *[[Kuorosota]]* (käsikirjoittaja, ohjaaja)
* *[[Love Connection]]* (luoja)
* *[[Make Up (televisio-ohjelma)|Make Up]]* (sketsikirjoittaja)
* *[[Roba]]* (pääkäsikirjoittajana kausilla 3–5)
* *[[Salatut elämät]]*
* *[[Stage (televisiosarja)|Stage]]*
* *[[Supertähdet]]* 
* *[[Suuri Seikkailu]]*
* *[[Syke (televisiosarja)|Syke]]*
* *[[Tanssii tähtien kanssa]]*
* *[[Vappu tähtien kanssa]]*
* *[[95 (elokuva)|95]]*

## Lähteet

## Aiheesta muualla
* 
* 
* Tatiana Elf kertoo ''Keisari Aarnio'' -sarjan tekemisestä
* Tatiana Elf Radio Suomen haastattelussa. https://areena.yle.fi/podcastit/1-72851699?fbclid=IwY2xjawJbJfFleHRuA2FlbQIxMAABHfpR1f0VHww28OL7RVbA8izN8FsP-ZgJMfAo0LF2gK2-F7nVy8dn-LpThQ_aem_i7zUN8o-bvmX7Ph1cVZNgg
Roxanne McKee

**Roxanne McKee** (s. 10. elokuuta 1980 Kanada) on englantilainen näyttelijä ja malli. Hän on näytellyt muun muassa Louise Summersina brittiläisessä saippuasarjassa *[[Hollyoaks]]* ja Doreahina fantasiasarjassa *[[Game of Thrones]]*.

## Nuoruus
McKee syntyi Kanadassa vuonna 1980 irlantilaisille vanhemmille. Isänsä puolelta hänellä on myös skotlantilaisia sukujuuria. McKee menestyi koulussa loistavasti, erityisesti englannin opinnoissa. McKeen mukaan hänen vanhempansa kauhistuivat kuullessaan hänen päättäneen ryhtyä näyttelijäksi, mutta hyväksyivät hänen uravalintansa. 

## Valikoitu filmografia
### Elokuvat
* *F* (2010)
**[[Wrong Turn 5: Bloodlines]]* (2012)
**Vendetta* (2013)
**[[The Legend of Hercules]]* (2014)
*** (2014)
**[[Inside Man: Most Wanted]] (2019)*

### Televisiosarjat
* *[[Hollyoaks]]* (2005-2008)
**Lip Service* (2010)
**[[Game of Thrones]]* (2011-2012)
**Dominion* (2014-2015)
*

## Lähteet

## Aiheesta muualla

*
Larry Doyle

**Larry Doyle** on yhdysvaltalainen televisio- ja elokuvakäsikirjoittaja ja humoristi.

Doyle on ollut käsikirjoittajana animaatiosarjoissa *[[Beavis ja Butt-head]]* (1994–1997), *[[Daria]]* (1998) sekä *[[Simpsonit]]* (1998–2001), johon hän käsikirjoitti yksin tai muiden kanssa seitsemän jaksoa 9.–12. tuotantokausilla. Hän on käsikirjoittanut myös komediaelokuvat *[[Asuntoloukku]]* (2003), *[[Looney Tunes: Taas kehissä]]* (2003) ja *[[I Love You, Beth Cooper]]* (2009), jonka hän sovitti omasta romaanistaan. Doyle on kirjoittanut useita humoristisia kirjoja sekä The New Yorker -lehdessä julkaistuja kirjoituksia.

## Lähteet
*Larry Doyle IMDb
*Larry Doyle Huffington Post
*Doyle, Larry Encyclopedia.com
Libertina Amathila

**Libertina Inaviposa Amathila**, kutsumanimeltään **Meme Doctor** (o.s. **Appolus**, s. 10. joulukuuta 1940 Fransfontein, Kunenen alue) on namibialainen lääkäri ja poliitikko. Hän toimi Namibian varapääministerinä vuosina 2005–2010.

Amathila aloitti alakoulun luterilaisen lähetysaseman koulussa (Lutheran Mission School) ja jatkoi alkeisopintojen jälkeen Otjiwarongon alakoulussa. Yläkoulun hän kävi Okahandjan Augustineum Collegessa (1955–1957). Vuonna 1962 Amathila  pakeni kotimaastaan Botswanan kautta Tansaniaan. Hän sai SWAPOn kansakuntaohjelman kautta apurahan opiskella lääketiedettä Puolassa. Hän valmistui ensimmäisenä namibialaisena naislääkärinä Varsovan lääketieteellisestä akatemiasta. Hän työskenteli myös poliittisesti ollen SWAPOn keskuskomiteassa terveyden ja hyvinvoinnin varaministeri ja SWAPOn naisneuvoston johtaja (1969–1976). Hän opiskeli Ruotsissa Karoliinisessa instituutissa ja sai sieltä lääkärin lupakirjan. Hän täydensi opintojaan ravitsemus- ja kansanterveystieteen diplomilla Lontoon School of Hygiene and Tropical Medicinestä ja epidemiologian diplomilla (ranskankielellä) Bamakosta Malista (1980). 

Lontoossa opiskelun jälkeen hänen pätevöitymisensä lastenlääkäriksi keskeytyi, koska hän lähti vapaaehtoisena Lusakaan Sambiaan työskentelemään SWAPOn pakolaisleireille. Sieltä hänet siirrettiin Angolaan Kwanza Sulin lastenkeskuksen johtajaksi. Hän työskenteli useilla leireillä ja organisoi terveyteen liittyviä hankkeita. Kaikkiaan hän työskenteli lähes 20 vuoden ajan lääkärinä eri pakolaiskeskuksissa hoitaen muun muassa namibialaisia pakolaisia, ja hän hoiti myös haavoittuneita taistelijoita. UNHCR palautti hänet kotimaahansa vuonna 1989. 

Kotimaassaan hän on pitkäaikainen kansanedustaja ja ministeri. Hän vannoi ministerinvalan (paikallishallinnon ja asutuksen ministeri) Namibian itsenäistymispäivänä 21. maaliskuuta 1990. Tästä tehtävästä hän siirtyi Namibian terveys- ja sosiaaliministeriksi (1996–2005). Vuonna 2005 Amathilasta tuli Namibian varapääministeri (vuoteen 2010 saakka). Vuonna 2010 hän luopui julkisista tehtävistä ja on luopunut myös politiikasta.

Amathilan kirjoittamiin kirjoihin kuuluu teos *Making A Difference* (University of Namibia Press, Windhoek, 2012; ). Hänen saamista tunnustuksista mainittakoon muun muassa Omungulumbashe-mitali (1987) urheudesta ja pitkäaikaisesta palvelusta sekä YK:n pakolaisjärjestön (UNHCR) Nansen-palkinto (1991).

Amathila on naimisissa poliitikon ja aiemman ministerin Ben Amathilan (s. 1938) kanssa. 

## Lähteet
Marie-Madeleine Fourcade

**Marie-Madeleine Fourcade**, ent. **Méric**, o.s. **Bridou**, (8. marraskuuta 1909 Marseille – 20. heinäkuuta 1989 Pariisi) oli Ranskan vastarintaliikkeen jäsen toisessa maailmansodassa. Fourcade on yksi harvoista eurooppalaisnaisista, jotka johtivat vastarintaryhmittymää toisessa maailmansodassa. Sodan jälkeen Fourcade oli aktiivinen politiikassa. Hän oli Euroopan parlamentin jäsen vuosina 1980–1981.

## Toiminta vastarintaliikkeessä
Fourcade nousi vastarintaryhmä Alliancen johtoon vuonna 1941, kun ryhmittymän perustanut Georges Loustaunau-Lacau vangittiin. Alliance-ryhmän toimintaan kuului muun muassa tiedustelua. Ryhmittymän jäsenet käyttivät peiteniminään eläinten nimiä, mistä ryhmittymä sai lempinimekseen Nooan arkki. Fourcaden peitenimi vastarintaliikkeessä oli Hérisson, joka tarkoittaa siiltä. 

Fourcade on kirjoittanut kokemuksistaan vastarintaliikkeessä muistelmateoksen *L’Arche de Noé* ().

## Lähteet
Yrjö Nikula

**Yrjö Matias (Matti) Johannes Nikula** (23. huhtikuuta 1895 Vaasa – 17. lokakuuta 1965 Seinäjoki) oli suomalainen pankinjohtaja, nimismies, lehdenkustantaja ja lapuanliikkeen jyrkän siiven tärkeä taustavaikuttaja.

Yrjö Nikula tuli ylioppilaaksi Kokkolan suomalaisesta yhteiskoulusta vuonna 1914 ja suoritti alemman oikeustutkinnon vuonna 1917. Nikula oli nimismiehenä Pohjanmaan eri kunnissa: vuoteen 1923 Lohtajalla, vuosina 1923–1926 Ilmajoella ja sen jälkeen Lapualla marraskuuhun 1929, jolloin hän siirtyi Etelä-Pohjanmaan Pankin pääjohtajaksi. Hän osallistui vuonna 1917 Lohtajan suojeluskunnan perustamiseen.

Nikulalla oli keskeinen rooli lapuanliikkeen radikalisoitumiskehityksessä, ja hän edusti sen jyrkintä linjaa. Hän määräsi vaasalaisen *[[Työn Ääni]]* -lehden kirjapainoon maaliskuussa 1930 tehdyn tuhoiskun vastoin Vihtori Kosolan ja muiden johtajien ohjeita. Nikula hoiti keväällä 1930 myös lapuanliikkeen raha-asioita. Hän kustansi vuosina 1930–1931 ilmestynyttä lapuanliikkeen äänenkannattajaa, *[[Aktivisti (lehti)|Aktivisti]]*-lehteä, jonka on sanottu ilmentäneen lähinnä hänen poliittisia näkemyksiään. Nikula esiintyi mielellään julkisuudessa liikkeen väkivaltaisen siiven puhemiehenä, mutta hänen tarkkaa rooliaan muilutusten järjestämisessä ei tiedetä. Todistamattomien huhujen mukaan Nikula olisi ollut mukana toteutumattomissa salahankkeissa, joiden tavoitteena oli murhata pääministeri Kyösti Kallio kesäkuussa 1930 ja entinen presidentti K. J. Ståhlberg helmikuussa 1931. Kummallakin kerralla tehtävä olisi uskottu arvalla valituille henkilöille, jotka kuitenkin tekivät itsemurhan.

*Aktivisti* lakkautettiin helmikuussa 1931 sen julkaistua Ståhlbergin murhaan yllyttäneen kirjoituksen. Nikula siirtyi kustantamaan lapuanliikkeen kahta muuta aikakauslehteä *[[Sinimusta]]a* ja *[[Fascisti (lehti)|Fascistia]]*. Hän osallistui vuoden 1932 Mäntsälän kapinaan, jonka jälkeen hänen lehtensä lakkautettiin. Myös Nikulan pankki oli mennyt konkurssiin vuoden 1931 lopulla. Nikula sekaantui heinäkuussa 1932 niin sanottuun Honkimäen juttuun eli epäonnistuneeseen yritykseen siepata ja kyydittää puolustusministeri Jalo Lahdensuo. Kyydittäjät lähtivät matkaan Nikulan kotoa hänen soitettuaan Lahdensuolle uhkaussoiton, joten häntä epäiltiin koko hankkeen järjestäjäksi. Tapauksen jälkeen Nikula piileskeli etsintäkuulutettuna, kunnes ilmoittautui lokakuussa 1932 vapaaehtoisesti sisäministeri Ernst von Bornille Helsingissä. Oikeus vapautti Nikulan syytteistä Honkimäen jutussa, mutta hän sai kesäkuussa 1933 korkeimmassa oikeudessa kolmen kuukauden ehdottoman vankeustuomion *Aktivistin* viimeisen numeron kirjoituksista.

Nikula oli *[[Lapuan Sanomat|Lapuan Sanomien]]* päätoimittaja vuosina 1937–1938, mutta hänen kautensa lehdessä päättyi kiistoihin ja oikeusjuttuun. Vuonna 1938 hän perusti Kurikkaan kirjapainon, joka kahta vuotta myöhemmin siirtyi Maakuntapainon nimellä Seinäjoelle. Nikula toimi myös asianajajana sekä Seinäjoen kansanhuollon johtajana vuodesta 1942 säännöstelykauden loppuun.

## Lähteet
Little Children

**Little Children** on vuonna 2006 ensi-iltansa saanut amerikkalainen Todd Fieldin ohjaama draamaelokuva. Se perustuu Tom Perrottan vuonna 2004 julkaistuun samannimiseen kirjaan, ja Perrotta käsikirjoitti elokuvasovituksen yhdessä Fieldin kanssa. Elokuvan pääosissa näyttelevät Kate Winslet, Patrick Wilson, Jennifer Connelly, Jackie Earle Haley ja Noah Emmerich. *Little Children* kertoo tavallisen keskiluokkaisen lähiön elämästä muutaman sen asukkaan näkökulmasta. Ilmestyessään elokuva sai hyvät arvostelut, sekä kolme Oscar-ehdokkuutta: paras naispääosa (Winslet), paras miessivuosa (Haley) sekä paras sovitettu käsikirjoitus.

## Näyttelijät

## Juoni
Sarah Pierce (Kate Winslet) viettää yksitoikkoista ja onnetonta kotiäidin elämää. Hän asetti aikanaan aviomiehensä ja lapsensa oman uransa etusijalle, mutta huomaa nyt avioliittonsa hajoavan ja oman tyytymättömyytensä kasvavan. Arki kuluu Lucy-tyttären kanssa hiekkalaatikolla muiden perheenäitien seurassa, kunnes eräänä päivänä Brad Adamson (Patrick Wilson) poikansa kanssa tuo vaihtelua leikkipaikan dynamiikkaan. 

## Vastaanotto
Ilmestyessään *Little Children* sai hyvän vastaanoton. Rotten Tomatoes -elokuvasivustolla 85 prosenttia kriitikoista on antanut sille positiivisen arvostelun. 

*[[Helsingin Sanomat|Helsingin Sanomien]]* elokuvakriitikko Pertti Avola kirjoitti *Little Childrenin* olevan "tasapainoinen, vivahteikas elokuva, joka väistää helpot ja hölmöt ratkaisut". Avola myös kehui Winsletin, Wilsonin ja Haleyn roolisuorituksia, ja tiivistää elokuvan olevan "uusi osoitus Fieldin kyvyistä amerikkalaisen esikaupunkiarjen kuvaajana" Fieldin vuoden 2001 *[[Satimessa]]*-elokuvan jalanjäljissä. 

## Lähteet
Agrarismi

**Agrarismi** on poliittinen suuntaus, joka ajaa maalais- ja maatalousväestön etuja ja vastustaa kaupunkien poliittista ja taloudellista ylivaltaa. Agrarismi korostaa maatalouden ja karjankasvatuksen merkitystä yhteiskunnassa. Sen tavoitteena on myös kehittää maanviljelijöiden taloudellista asemaa suhteessa rikkaisiin. Kehittyneissä maissa agrarismia on muun muassa maan omavaraisuuden tukeminen kannustimilla ja kaupunkien laajenemisen hillitseminen.

## Näkemykset
Agrarismi voidaan luokitella poliittiseksi tavoitteeksi ja myös elämänkatsomukseksi. Poliittisena tavoitteena agrarismi ajaa maalais- ja maatalousväestön etuja ja vastustaa kaupunkien poliittista ja taloudellista ylivaltaa. Elämäntavallisena näkemyksenä agrarismi näkee maaseutumaisen elämänmuodon sekä pien- ja perheviljelykseen pohjautuvan omavaraisen tuotantotavan moraalisesti arvokkaampana kuin urbaanis-teollisen elämäntavan.

Agraristisen puolueen tärkein tuntomerkki on maaseutukeskeisyys. Agraaripuolueet ovat usein katsoneet puolustavansa yksityis- ja pienyrittäjyyttä, mikä juontuu talonpoikaispuolueiden maan omistusoikeudesta ja kriittisestä suhtautumisesta maan tai tuotantovälineiden kollektivisointiin. Agraaripuolueet ovat kuitenkin olleet valmiita hyväksymään pitkällekin meneviä valtiovallan ohjaustoimia, jos kyse on ollut maatalouden tai maaseudun eduista. Agrarismi korostaa ihmisen ja luonnon läheistä suhdetta.

Aatteellisissa kysymyksissä agraaripuolueiden aatesisällöt ovat vaihdelleet eri aikoina ja eri maissa hyvin paljon. Ideologioissa on paljon vapaamielisiä aineksia, mutta yksittäisissä kysymyksissä kannat ovat vaihdelleet suuresti. Agraaripuolueiden näkemykset ovat voineet olla sekä konservatiivisia että kulttuuriradikaaleja.

## Poliittinen ideologia
Agrarismi sijaitsee liberalistisen porvarismin ja sosialismin välimaastossa. Usein agrarismiin voidaan viitata myös agraarisosialismina. Agraaripuolueet itse korostavat mielellään "taloudellisen keskitien" ja "kolmannen vaihtoehdon" olemassaoloa, jolla tarkoitetaan sijoittumista kahden vastakkaisen näkemyksen välimaille.

Agrarismi vetoaa samaan kannattajaryhmään kuin populismi, maatalous- ja maaseutuväestöön. Agraaripuolueita ovat muun muassa pohjoismaiset keskustapuolueet.

## Katso myös
* Maa- ja metsätaloustuottajain Keskusliitto
* Suomen Keskusta
* Suomen Maaseudun Puolue
* Pohjoismaiset agraaripuolueet

## Lähteet
* 

### Viitteet

## Aiheesta muualla